Pilsbury bilan to‟qnashish

|
Pilsbury bilan to‟qnashish
|
bet | 113/176 | Sana | 11.12.2023 | Hajmi | 22,93 Mb. | | #115775 |
Bog'liq amaliy ishlanmaPilsbury bilan to‟qnashish
Yangi Angliya shtatlarida muzqaymoq savdosini olib borish uchun Ben Dari- Farms‘ga murojaat qildi. Kompaniya vitse-prezidenti Ben va Djerrining biznes noodatiy munosabatiga qaramay, ularning muzqaymoq ―zahira‖sining bir qismini olishga rozi bo‘ldi.
O‘sha paytda bozordagi yuqori sifatli muzqaymoq savdosida etakchi yirik amerika kompaniyasi Pilsbury Corporationga tegishli Haägen Dazs edi. Uning yillik tovar oboroti 4 mlrd dollardan ko‘p bo‘lib, bunda oziq-ovqat mahsulotlari hissasi yuqori edi. Haägen Dazs bilan bir qatorda yana Green Giant (sabzavotlar savdosi) va Burger King (Fast food) kompaniyalari turardi. Kevin Xeli, Haägen Dazs prezidenti, kompaniya asoschisi Ruben Metyusning kuyovi edi. Metyus Haägen Dazs‘ga 1959 yil Nyug‘Yorkda asos solgan. U jarangdor olmoncha nomni ekzotik evropacha uslubga qiziqish uyg‘otish uchun saqlab qolgan edi. 1984 yilga kelib, Ben va Djerri kompaniyasi bilan to‘qnashganda, Haägen Dazs yuqori sifatli muzqaymoqlar bozorida 70% hissaga ega edi.
Haägen Dazs‘ning distribyutorlari bo‘lmish Dari Farms va Paul‘s kompaniyalari Ben & Gerry mahsulotining distribyutorlari bo‘lishganini eshitgan Xeli ularga telefon orqali o‘z noroziligini bildiradi. Xelining fikricha, uning distribyutorlari uning raqiblari bilan, Ben & Gerry bozorda juda kichik ulushga ega ekanligi qaramasdan, hamkorlik qilmasligi kerak edi. Xelining aytishicha: ―Biz distribyutorlarga Ben & Gerry mahsulotlari sotmang, -deganimiz yo‘q. Faqat ikkala kompaniya mahsulotini bir vaqtning o‘zida sota olmasliklarini va birini tanlashlari kerakligini aytdik‖. ―Ular yoki Biz‖ kabi shart distribyutorlarni sarosimaga solib qo‘ydi.
Chak Grin: ―Ben & Gerry mahsuloti bozorda arzimagan bir hissaga ega bir paytda, Haägen Dazs kabi yirik kompaniyaning bunday chiqishidan hayron qoldik. Ular biz bir qarorga kelishimizni talab qildilar.‖ Bunday xabar topgan Ben va Djerri distribyutorlar bilan maslahatlashish uchun uchrashdilar. Distribyutorlar Ben & Gerry‘ning salohiyatini yuqori baholab, ularning mahsuloti bilan shug‘ullanishdan voz kechmoqchi emasdilar, ammo Haägen Dazs‘dan ham voz kechish ayanchli ahvolga olib kelishini bilardilar. Uchchala tomon ham Pilsbury‘ga qarshi borganlari taqdirda yuridik xizmatlarga ehtiyoj sezib qolishlarini bilib, bunday muammolarni hal etish bo‘yicha katta malakaga ega advokat Xovi Fagetuga murojaat qilishdi.
Xovi ham Ben va Djerri kabi antiqa shaxslardan edi. Aytishlariga qaraganda, u o‘zining tashqi ko‘rinishiga uncha e‘tibor bermas, ba‘zan yirtilgan poyafzal ham kiyib yurardi. Haqiqatan ham, Pilsbury o‘zini g‘alati tutganligiga qo‘shilib, u bu muammoga o‘z fikrini bayon etib xat yozadi.
Bu kabi hattig‘harakatlarga qarshi chiqib, Pilsbury boshqaruv hay‘atiga quyidagicha xat yozadi: ―Sizning kompaniyalarizdan bo‘lgan Haägen Dazs ma‘muriyati Ben & Gerry kompaniyasini sindirib, uning o‘sishini bo‘g‘ib, faoliyatini to‘xtatishni istagan ekan. Ben & Gerry – tadbirkorlik muvaffaqiyatining yahhol namunasi va uning egalari kurashadilar. Haägen Dazs bozorda mahsuloti bilan raqobatlashishni o‘rganishi kerak. Amerikacha biznes yuritishning asosi ham shunda, aynan shu orqali raqobat mavjuddir.‖
Ben & Gerry‘ning haqligi ravshan bo‘lsada, yuridik ustivorlik ular tomonda emas edi. Agar Haägen Dazs kompaniyasini yuridik jihatdan engolmas ekanlar, boshqa bir qurolni ishga solishga qaror qildilar.
“Piyoda”ga qarshi harakat
Asosiy g‘oya shunday edi: harakatlarni Haägen Dazs‘ga qarshi emas, balki Pilsbury‘ga qarshi boshlash, chunki u yirikroq va yo‘qotadigan narsasi ham bor edi. 1960 yillarning o‘rtasidan boshlab Pilsbury‘ning ramzi piyoda askar edi. Aynan mana shu piyoda askar kompaniyaning boshqa reklamalarida ham ishlatilardi. Ikki muzqaymoq ishlab chiqaruvchisi bir-biriga urush e‘lon qilgandek tasavvur paydo bo‘lmasligi uchun Xovi avval Pilsbury‘ning piyoda askariga qarshi urush e‘lon qilishdan boshlashni taklif qildi.
Shunday qilib kompaniya ―Piyoda askar nimadan qo‘rqadi?‖ shiori bilan boshlandi, hamda kichik kompaniyaga (Ben & Gerry) jahldor buqa (Pilsbury) hujum qilayotganini David va Goliaf jangi bilan tasvirladilar.
―Biz haqiqatda Pilsbury haqida hech narsa bilmas edik. Biz faqat yashash uchun kurashayotgan edik xolos,-derdi Ben Koen. – Agar taqdirimizda mag‘lub bo‘lish yozilgan bo‘lsa, iloji boricha ko‘proq kishi nima sodir bo‘layotganidan xabar topishini istardik. Biz aytmoqchi edikki: Iste‘molchi qaysi muzqaymoqni iste‘mol qilishni o‘zlari tanlashlariga Pilsbury yo‘l qo‘ymayotganligi sababli iste‘molchilar do‘kon rastalaridan Ben & Gerry mahsulotini topolmayaptilar‖.
Kompaniyani olib borishda, ―Piyoda askar nimadan qo‘rqadi?‖ shiori futbolkalarda, mashinalarda va boshqa reklama vositalarida qo‘llanildi. Djerri Minneapolisdagi Pilsbury/ning bosh boshqarmasi binosi oldida norozilik chiqishlarini ashkil qildi. Va shu bilan mahalliy yangiliklarda ushbu masala yoritila boshlandi. Bu nafaqat aholini simpatiyasini qozondi, balki kompaniya va uning mahsulotini mashhur bo‘lib ketishiga yordam berdi.
Pilsbury ma‘muriyati 17 kishidan iborat huquqiy bo‘limiga murojaat qildi, Richard Vegenerdan Ben & Gerry bilan bog‘liq muammolardan qutqarishni so‘radi. Vegener darhaol muammoni o‘rganib chiqdi. ―Bu nizo predmetidan ko‘ra ijtimoiy fikr muhimroq‖- dedi Vegener. O‘rtaga Pilsbury obro‘si qo‘yilgandi. Aholi simpatiyasi Ben & Gerry tomonda bo‘lganligi sababli Vegener Xeliga chekinishni maslahat berdi.
Kevin Xeli kompaniya distribyutorlarga bosim o‘tkazmasligi to‘g‘risida bitimni imzoladi. Jang tugadi, Ben & Gerry g‘olib chiqdi. Bu nizoda Pilsbury mag‘lubiyaiga uchradi, Ben & Gerry esa juda mashhur bo‘lib ketishdi.
|
| |